జహ్రా అలీ యావర్ జంగ్

బేగం జహ్రా అలీ యావర్ జంగ్ హైదరాబాదుకు చెందిన సంఘసేవకురాలు, పద్మభూషణ పురస్కార గ్రహీత.

జననం 

జహ్రా, హైదరాబాదులో 1920, డిసెంబరు 27వ తేదీన నవాబ్ మెహదీ యార్ జంగ్ బహదూర్, కుల్సుం షంసున్నీసా బేగం దంపతులకు జన్మించింది. ఈమె తండ్రి ఆ తర్వాత కాలంలో హైదరాబాదు రాజ్యానికి ప్రధానమంత్రి అయ్యాడు.

విద్య 
ఈమె విద్యాభ్యాసం ఇంగ్లాండులోని హారోలోని సౌత్‌లాండ్‌లో సాగింది.

వ్యక్తిగత జీవితం 
ఈమె భర్త నవాబ్ అలీ యావర్ జంగ్, అర్జెంటీనా, ఈజిప్టు, యుగోస్లావియా, గ్రీకు, ఫ్రాన్స్, అమెరికా దేశాలకు భారత రాయబారిగా పనిచేశాడు. మహారాష్ట్ర గవర్నరుగాను, ఉస్మానియా విశ్వవిద్యాలయం, అలీఘర్ ముస్లిం విశ్వవిద్యాలయాలకు ఉపకులపతిగా కూడా పనిచేశాడు.

పురస్కారాలు 
ఈమె చేసిన సేవలకు గుర్తింపుగా భారత ప్రభుత్వం 1976లో పద్మభూషణ్ పురస్కారంతో సత్కరించింది.

మరణం 
ఈమె 2010లో ఫిబ్రవరి 19న హైదరాబాదులో మరణించింది.

మూలాలు

1920 జననాలు
2010 మరణాలు
పద్మభూషణ పురస్కారం పొందిన తెలంగాణ వ్యక్తులు
హైదరాబాదు జిల్లా మహిళా సామాజిక కార్యకర్తలు
హైదరాబాదు జిల్లా మహిళలు